"ลูกชิ้นปลาทอด ประตู 3 สวนจตุจักร" เดินเที่ยวตลาดนัดเหนื่อยๆ กินลูกชิ้นทอด น้ำจิ้มแซบๆ ซะหน่อย !!

ร้านลูกชิ้นทอดรถเข็นร้านนี้เป็นร้านที่ตั้งอยู่ในตลาดนัดจตุจักร มาขายเฉพาะวันเสาร์ อาทิตย์ การเดินทางมาที่ร้านให้ตั้งต้นจากทางขึ้น MRT เดินขึ้นมาแล้วให้เดินเข้าไปทางเดินตรงกลาง แล้วพยายามมองทางขวามือ ตัวร้านจะตั้งอยู่ทางขวามือ ตรงถนนทางเดินตรงกลาง เมื่อเจอร้านแล้วบางครั้งอาจจะต้องรอคิวครับ เพราะลุงขายดี การบริการและความสะอาดของทางร้านธรรมดา รายการอาหารมีแค่ลูกชิ้นรักบี้ทอด ราดน้ำจิ้มแซบๆ รสชาติเมื่อได้ลองทาน อร่อยใช้ได้เลยครับ ลูกชิ้นอาจจะเหมื่อนที่อื่น แต่น้ำจิ้มของทางร้านแซบ ครบรส ทานแก้วหิวได้

โดยรวม ร้านนี้เป็นร้านรถเข็นเล็กๆ ที่ขายแค่ลูกชิ้นปลาทอด การบริการและความสะอาดธรรมดา ราคาเหมาะสม รสชาติใช้ได้ เพื่อนๆ ผ่านมาลองมาทานกันนะครับ !!